Η **Τζόελι Κιμ Ρίτσαρντσον**  (γεννήθηκε στις 9 Ιανουαρίου του 1965) είναι Αγγλίδα ηθοποιός. Είναι κυρίως γνωστή για το ρόλο της ως Τζούλια Μακ Ναμάρα στη δραματική σειρά Nip/Tuck (2003–2010), και ως βασίλισσα Κάθριν Παρ στη σειρά *The Tudors* (2010). Έχει επίσης εμφανιστεί σε ταινίες όπως *Τα 101 σκυλιά της Δαλματίας* (1996), *Το σκάφος του τρόμου* (1997), *Ο πατριώτης* (2000), *Ξαναγύρισε κοντά μου* (2000), *Ανώνυμος* (2011), *Το κορίτσι με το τατουάζ* ( 2011), το ριμέϊκ του *Ατέλειωτη αγάπη* (2014) και το θρίλερ *Κόκκινο σπουργίτι* (2018). Η Ρίτσαρντσον πρόσφατα πρωταγωνίστησε ως υπερφυσική Βρετανίδα κυβερνητική πράκτορας στη σειρά *The Rook* (2019). Είναι η μικρότερη αδερφή της ηθοποιού Νατάσα Ρίτσαρντσον (1963-2009).

Παιδική ηλικία
--------------

Η Τζόελι Κιμ Ρίτσαρντσον γεννήθηκε στο Μέριλμπον του Λονδίνου, από τη θεατρική οικογένεια Ρέντγκρεϊβ, είναι κόρη της ηθοποιού Βανέσας Ρέντγκρεϊβ και του σκηνοθέτη Τόνι Ρίτσαρντσον και την εγγονή των ηθοποιών σερ Μάικλ Ρεντγκρέιβ και Ρέιτσελ Κέμπσον, λαίδη Ρεντγκρέιβ.  Η ηθοποιός Νατάσα Ρίτσαρντσον (1963 –2009) ήταν αδερφή της και ο ηθοποιός Λίαμ Νίσον είναι γαμπρός της. Είναι η θεία των Μάικλ και Ντάνιελ Νίσον και η ανιψιά των ηθοποιών Λιν Ρεντγκρέιβ και Κόριν Ρεντγκρέιβ και ξαδέρφη της ηθοποιού Τζέμα Ρεντγκρέιβ, η οποία είναι πέντε ημέρες νεότερη από την Ρίτσαρντσον. Η Τζόελι εμφανίστηκε στην ηλικία των τριών ετών στην πολεμική ταινία *The Charge of the Light Brigade* στην έκδοση του 1968 του, σε σκηνοθεσία του πατέρα της.

Η πρώιμη εκπαίδευση της Ρίτσαρντσον και της αδερφής της Νατάσας ξεκίνησε στο ανεξάρτητο σχολείο κοριτσιών του Αγίου Παύλου στο Χάμερσμιθ. Σε ηλικία 14 ετών, η Ρίτσαρντσον μετακόμισε στο οικοτροφείο στο ανεξάρτητο σχολείο τένις «Χάρι Χόπμαν» στην Τάμπα της Φλόριντα. Το 1983, αποφοίτησε από τη Σχολή «Θάτσερ» στο Οτζάι της Καλιφόρνιας και μετά επέστρεψε στο Λονδίνο για να σπουδάσει στη Βασιλική Ακαδημία Δραματικής Τέχνης και αποφοίτησε το 1985.

Καριέρα
-------

Έχοντας μια πρώιμη φιλοδοξία να γίνει επαγγελματίας τενίστρια, πέρασε δύο χρόνια σε μια ακαδημία τένις στη Φλόριντα. Η Ρίτσαρντσον στη συνέχεια στράφηκε στην υποκριτική. Το 1985, υποδύθηκε (μέσα από φλάσμπακ στο παρελθόν) τη νεότερη εκδοχή του κεντρικού χαρακτήρα που έπαιξε η μητέρα της στην ταινία *Wetherby*. Μετά από την συμμετοχή της στην επιτυχημένη ταινία του Πίτερ Γκριναγουέι *Drowning by Numbers* (1988), ο πρώτος σημαντικός ρόλος της μπροστά σε ένα μαζικό ακροατήριο ήταν ως Τζοάνα Φάρλεϊ σε ένα τηλεοπτικό επεισόδιο του Ηρακλή Πουαρό του 1989, βασισμένο στη σειρά ντετέκτιβ της Αγκάθα Κρίστι. Επίσης, συμμετείχε στο *Storyteller* του 1989, παίζοντας τον ρόλο της πριγκίπισσας. Ακόμα, ερμήνευσε μια δασκάλα στα πρόθυρα νευρικής κρίσης στη σειρά *Behav Badly* που μεταδόθηκε από το Channel 4 to 1989, καθώς και την Φιλανδή πριγκίπισσα Άννα στην κωμωδία του 1991, *Βασιλιάς Ραλφ*.

Ένα χρόνο αργότερα εμφανίστηκε στην ταινία *Λάμψη στο σκοτάδι* μαζί με τον μελλοντικό γαμπρό της, Λίαμ Νίσον, και οι δύο ηθοποιοί παίζουν τους ναζί.

Το 1993, η Ρίτσαρντσον εμφανίστηκε στην τηλεοπτική σειρά *Lady Chatterley* του BBC απέναντι από τον Σον Μπιν. Το 1996, έπαιξε την σχεδιάστρια μόδας Ανίτα Κάμπελ Γκριν Anita στην ταινία *Τα 101 σκυλιά της Δαλματίας* απέναντι από την Γκλεν Κλόουζ ως Κρουέλα ντε Βιλ. Την επόμενη χρονιά, έπαιξε στην ταινία τρόμου επιστημονικής φαντασίας *Το σκάφος του τρόμου* ως υπολοχαγός Σταρκ και το 1998, στην τηλεοπτική μίνι δραματική σειρα *The Echo*, ως Αμάντα Πάουελ. 

Εμφανίστηκε επίσης απέναντι από τον Μελ Γκίμπσον στην ταινία *Ο πατριώτης*, ενώ το 2000, εμφανίστηκε απέναντι από τον Χιου Λόρι στην ταινία του Μπεν Έλτον *Ασύλληπτο μωρό*. Το 2001 πρωταγωνίστησε στην ταινία *Επιχείρηση Περιδέραιο* αφού ο σκηνοθέτης Τσάρλς Σάιερ παρατήρησε την ομοιότητά της με την βασίλισσα του 18ου αιώνα Μαρία Αντουανέτα.

Το 2003 ανέλαβε το ρόλο της Τζούλια Μακ Νάμαρα στην τηλεοπτική σειρά Nip/Tuck, με βάση τη ζωή δύο πλαστικών χειρουργών στο Μαϊάμι. Η μητέρα της, Βανέσα Ρέντγκρεϊβ, εμφανίστηκε σε πολλά επεισόδια, παίζοντας τη μητέρα του χαρακτήρα της.

Το 2005, πρωταγωνίστησε στην θρίλερ *Ψέματα που μου είπε η μητέρα μου*, βασισμένο σε μια αληθινή ιστορία για έναν δολοφόνο απατεώνα και στο τηλεοπτικό δράμα *Γουόλις & Έντουαρντ*. Το 2007, έπαιξε στην δραματική ταινία *Μίμζι* με τους Τίμοθι Χάτον και Κρις Ονίλ. 

Το 2009–2010, η Ρίτσαρντσον εμφανίστηκε ως Κάθριν Παρ, έκτη σύζυγος του βασιλιά Ερρίκου ΙΧ στην τέταρτη και τελεία σεζόν της ιστορικής σειράς *The Tudors*. Ο ρόλος την ενώνει ξανά με τον πρώην σύζυγό της Τιμ Μπέβαν, ο οποίος ήταν μέλος της ομάδας παραγωγής της παράστασης.

Η Τζόλι εντάχθηκε στο καστ της τηλεοπτικής σειράς *Titanic: Blood and Steel* στην οποία έπαιξε το ρόλο της κόμισσας Κόνστανς Μαρκιέβιτς. Τέλος, το 2015 συμπρωταγωνίστησε μαζί με τον Άρνολντ Σβαρτζενέγκερ στην ταινία θρίλερ *Maggie*.

Φιλανθρωπία
-----------

Η Ρίτσαρντσον είναι πρέσβειρα του «Children Trust», μιας φιλανθρωπικής οργάνωσης του Ηνωμένου Βασιλείου για παιδιά με εγκεφαλικό τραυματισμό.

Προσωπική Ζωή
-------------

Η Ρίτσαρντσον ήταν παντρεμένη με τον παραγωγό ταινιών Τιμ Μπέβαν. Έχουν μια κόρη, τη Ντέιζι Μπέβαν (γεννήθηκε το 1992), η οποία είναι επίσης ηθοποιός.

Η Ρίτσαρντσον είχε σχέση με τον παραγωγό του θεάτρου Άρτσι Στέρλινγκ, που οδήγησε στο διαζύγιό του με την Νταϊάνα Ριγκ το 1990.

Σημειώσεις
----------

1. ↑  In his autobiography, Tony Richardson notes that Kim was the original chosen name in honour of the actress Kim Stanley, but at the last minute they copied Natasha's swimming teacher who named her daughter Joely. It was actually a misspelling of the French *jolie*.

Παραπομπές
----------

1. ↑  «Student & graduate profiles». *RADA Student & graduate profiles*. Βασιλική Ακαδημία Δραματικών Τεχνών του Λονδίνου.
2. ↑  Ανακτήθηκε στις 4  Μαρτίου 2021.
3. ↑  p18007.htm#i180067. Ανακτήθηκε στις 7  Αυγούστου 2020.
4. 1 2 3  Darryl Roger Lundy: (Αγγλικά) *The Peerage*.
5. 1 2  «The International Who's Who of Women 2006» Routledge. Οκτώβριος 2005. ISBN-13 978-1-85743-325-8.
6. ↑  «Theatre World Award Recipients». *Theatre World Award Recipients*. Παγκόσμιο θεατρικό βραβείο.
7. ↑  «UPI Almanac for Thursday, Jan. 9, 2020». United Press International. 9 January 2020. Αρχειοθετήθηκε από το πρωτότυπο στις 15 January 2020.. Ανακτήθηκε στις 15 January 2020. *«… actor Joely Richardson in 1965 (age 55)»*
8. ↑  Singh, Anita (19 March 2009). «Natasha Richardson skiing accident in Canada: profile of actress». *The Daily Telegraph* (UK). Αρχειοθετήθηκε από το πρωτότυπο στις 2009-03-22.. Ανακτήθηκε στις 19 March 2009.
9. ↑  Rosen, Marjorie (23 March 1992). «Family Way». *People* **37** (11). Αρχειοθετήθηκε από το πρωτότυπο στις 2016-03-03.. Ανακτήθηκε στις 19 March 2009.
10. ↑  «RADA: Joley Richardson».
11. ↑  «Joely Richardson Joins 'Titanic: Blood and Steel'». IFTN. Ανακτήθηκε στις 15 Απριλίου 2011.
12. ↑  «Joely Richardson Joins 'Maggie '». DC. Ανακτήθηκε στις 15 Απριλίου 2011.
13. ↑
14. ↑  Ferguson, Euan (30 Dec 2001)."How I survived divorce, the tabloids and Jamie Theakston". The Guardian (London).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζόελι Ρίτσαρντσον** |

* Τζόελι Ρίτσαρντσον στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 120272613
* LCCN: no00066279
* ISNI: 0000 0001 0939 645X
* GND: 141017163
* SUDOC: 068867867
* BNF: cb140279082 (data)
* BIBSYS: 2121873
* NLA: 36017353
* NKC: pna2012686426
* BNE: XX1260624

 |

 |